Aerodrom Atlanta

Međunarodni aerodrom Hartsfild-Džekson Atlanta (IATA: ATL, ICAO: KATL, FAA LID: ATL), takođe poznat kao Atlanta aerodrom, Hartsfild, ili Hartsfild-Džekson, primarni je međunarodni aerodrom koji opslužuje Atlantu, Džordžija. Aerodrom je lociran sedam milja (9km) južno od centra Atlante. On je nazvan po bivšim gradonačelnicima Atlante Vilijamu Hartsfildu i Mejnardu Džeksonu. Aerodrom ima 192 izlaza: 152 domaćih i 40 međunarodnih. ATL pokriva 1.902 hektara zemlje i ima pet paralelnih poletno-sletnih staza. Aerodrom pruža međunarodne usluge unutar Severne Amerike i Južne Amerike, Centralne Amerike, Evrope, Afrike i Azije. Kao međunarodno odredište ka Sjedinjenim Državama, Hartsfild–Džekson je na sedmom mestu po prometu u međunarodnom putničkom saobraćaju. Mnogi od skoro milion letova godišnje su domaći letovi; aerodrom je glavno središte za putovanja u jugoistočnom regionu zemlje. Atlanta je bila najprometniji aerodrom na svetu po putničkom saobraćaju od 1998. godine i po broju sletanja i poletanja svake godine od 2005. godine, osim 2014. i 2018. godine Hartsfild–Džekson je držao svoj rang najprometnijeg aerodroma na svetu tokom 2012. godine, kako po broju putnika tako i po broju letova, uslužujući 100 miliona putnika (više od 260.000 putnika dnevno) i 950.119 letova. U 2017. godini ostao je najprometniji aerodrom na svetu sa 104 miliona putnika. Hartsfild–Džekson je glavno središte preduzeća Delta erlajns i fokusni grad za niskobudžetne avio-kompanije Frontir erlajns, Sautvest erlajns i Spirit erlajns. Sa nešto više od 1.000 letova dnevno do 225 domaćih i međunarodnih destinacija, Delta središte je najveći svetski avio centar. Preduzeće Delta erlajns je u februaru 2016. opslužilo 75,4% putnika aerodroma, Sautvest erlajns 9,2%, a Amerikan erlajns 2,5%. Osim što je sedište kompanije Delta, Hartsfild-Džekson je takođe dom Deltinog tehničkog operativnog centra, koji je osnovni ogranak avio-kompanije za održavanje, popravku i remont. Aerodrom je uglavnom lociran na neinkorporiranim oblastima okruga Fulton i Klejton, ali se preliva i u gradske okvire Atlante, Koledž Parka, i Hejpvila. Domaći terminal aerodroma opslužuju crvena i zlatna željeznička linija sistema MARTA. Istorija Kandler Fild/Atlanta opštinski aerodrom (1925–1961) Hartsfild–Džekson je počeo sa petogodišnjim, besplatnim zakupom na 287 acres (116 ha) koji su bili napuštena auto-trkačka staza pod nazivom Atlanta Spidvej. Ugovor o zakupu potpisao je 16. aprila 1925. gradonačelnik Valter Sims, koji je obavezao grad da ga razvije u aerodrom. Kao deo sporazuma, imanje je preimenovano u Kandler fild po svom bivšem vlasniku, Koka-kola tajkunu i bivšem gradonačelniku Atlante Ejsi Kandleru. Prvi let u Kendler fild bio je 15. septembra 1926. poštanskim avionom Florida ervejza koji je leteo iz Džeksonvila na Floridi. U maju 1928. godine, Pitkern avijacija počela je da leti za Atlantu, a zatim u junu 1930. Delta er servis. Te dve avio-kompanije, kasnije poznate kao Istern erlajns i Delta erlajnes, obe bi koristile Atlantu kao svoja glavna čvorišta. Aerodromska meteorološka stanica postala je zvanična lokacija za vremenske opservacije u Atlanti 1. septembra 1928. i zapise Nacionalne meteorološke službe. Atlanta je bila prometan aerodrom od svog početka, a do kraja 1930. godine bila je treća iza Njujorka i Čikaga po redovnim dnevnim letovima sa šesnaest dolazaka i odlazaka. Prvi kontrolni toranj Kandler filda otvoren je marta 1939. godine. Zvanični vodič za vazduhoplovstvo iz marta 1939. pokazuje četrnaest polazaka avio-kompanija radnim danima: deset Isterna i četiri Delte. Statistike Tržišni udeo avio-kompanije Godišnji saobraćaj Reference Spoljašnje veze Zvanični veb-sajt Hartsfield–Jackson Atlanta International Airport Official YouTube Atlanta Journal-Constitution Архивирано на веб-сајту Wayback Machine (8. јун 2003) Hartsfield Atlanta International Airport 1961–1980 Historic photos of Atlanta Airport – Over 100 pages of historic ATL photos including dozens of vintage photos from the LIFE archive. Atlanta Airport Time Machine – ATL Airport historian David Henderson's Google Maps mashup featuring historical locations and associated photography. Atlanta airport travel data at Airportsdata.net Atlanta Airport Parking Guide Airport webcams, flight timetables & pilot data Atlanta Airport Parking Guide helper Архивирано на веб-сајту Wayback Machine (11. јул 2013)